Meritorious Service Medal

Meritorious Service Medal er en amerikansk medalje som tildeles for fremragende fortjenstfull prestasjon eller tjeneste utenfor stridssituasjoner. Medaljen kan tildeles personell i USAs forsvar, så vel som fra allierte og vennligsinnede land.

Bakgrunn

Medaljen ble innført av president Lyndon B. Johnson i 1969. Bakgrunn var at Legion of Merit ble tildelt så hyppig at denne utmerkelsens anseelse var i ferd med å tape seg. Tanken var at Meritorious Service Medal skulle belønne innsats utenfor strid på et nivå tilsvarende stridsinnsats som belønnes med Bronze Star Medal. I 1981 bestemte president Ronald Reagan at den også kan tildeles utenlandsk personell.

Det finnes også en annen utmerkelse med snarlikt navn, Defense Meritorious Service Medal.«Defense Meritorious Service Medal» , US Army Institute of Heraldry.

Utforming
mini|Båndstripe for Meritorious Service Medal
Meritorious Service Medal er i bronse og har en diameter på 3,81 cm.«Meritorious Service Medal» , Institute of Heraldry. Medaljens øvre del består av seks stråler som kommer fram fra øvre del av en femtagget stjerne. Stjernen skal symbolisere den militære tjenesten og strålene personellets stadige innsats. Nedre del har en ørn med utspente vinger, et symbol for nasjonen, og laurbærgrener, symbol for fortjenstfull innsats. Reversen har en omskrift med «UNITED STATES OF AMERICA» i øvre del og «MERITORIOUS SERVICE» i nedre del. De to delene av teksten er skilt av stjerner.

Medaljebåndet er karmosinrødt med brede hvite striper ved kantene. Den karmosinrøde fargen tilsvarer den som benyttes for Legion of Merit. Ved gjentatt tildeling utstyres båndet med eikeløv, stjerne eller bokstaven O, avhengig av forsvarsgren.Foster, Frank og Lawrence Borts: Military Medals of the United States, Fountain Inn: MOA Press, 2010, s. 101.

Utmerkelsen er formgitt av Jay Morris og modellert av Lewis J. King, begge ved Institute of Heraldry.«Meritorious Service Medal»  , Air Force Personnel Center.

Tildeling
mini|Medaljer klare til utdeling
mini|Den italienske  oberstløytnant Francesco Patalano ble tildelt Meritorious Service Medal etter tjeneste ved United States Army Africa (USARAF)
Meritorious Service Medal kan tildeles personell i USAs eller vennligsinnede staters væpnede styrker som etter 16. januar 1969 har utmerket seg ved fremragende fortjenstfull prestasjon eller tjeneste utenfor kampområder, eller på eller etter 11. september 2001 for fremragende fortjenstfull ikke-stridende prestasjon eller tjeneste i eller utenfor kampområder.Section 578.18 - Meritorious Service Medal   , Title 32 - National Defense, Code of Federal Regulations.

Medaljen er benyttet som utmerkelse for stabsoffiser og seniorbefal ved endt operasjonstjeneste eller ved pensjonering.

Meritorious Service Medal er også tildelt nordmenn, blant dem Per Erik Per Erik Bjørnstadbråten, Håkon Tronstad,«Fem år på amerikansk fartøy» , Forsvarsforum, 10. mai 2004. Trond Juvik,«Hylles av Bush for ubåtnettside», Askøyværingen, 19. september 2008. Per Sverre Opedal, Ole-Asbjørn Fauske, Roger Helmers Karlsen og Geir Gillebo.

Referanser

Litteratur
Foster, Frank og Lawrence Borts: Military Medals of the United States, Fountain Inn: MOA Press, 2010, s. 101
Kerrigan, Evans E.: Guidebook of U.S. Medals: A Complete Guide to the Decorations and Awards of the United States from 1782 to Present, Noroton Heights, CN: Medallic Publishing Co., 1994, s. 49

Kategori:Militære utmerkelser fra USA
Kategori:Utmerkelser etablert i 1969